b'\n_START_ARTICLE_\nJakob Gomil\xc5\xa1ak\n_START_SECTION_\n\xc5\xbdivljenje\n_START_PARAGRAPH_\nPrve razrede \xc5\xa1ole je dokon\xc4\x8dal v Gradcu, nato pa ga je stric poslal v Maribor, kjer je kon\xc4\x8dal vi\xc5\xa1je razrede. V letih 1863-1867 je opravil teolo\xc5\xa1ki \xc5\xa1tudij v Gradcu. Po ma\xc5\xa1ni\xc5\xa1kem posve\xc4\x8denju leta 1867 je slu\xc5\xbeboval najprej v Radgoni, kjer je bil kaplan do 1876. leta, nato pa so cerkvene oblasti ugodile njegovi pro\xc5\xa1nji za mesto nem\xc5\xa1kega pridigarja v Trstu. To slu\xc5\xbebo je opravljal desetletje in pol, nakar je poklicno pot zaklju\xc4\x8dil kot profesor verouka na realni gimnaziji v Trstu (1891-1905). Umrl je 23. marca 1906 v Trstu.'